**6. Tagada tuletõkkeklappide kontroll ja hooldus vastavalt tehnilisele normile ja tootja juhisele.**

**Põhjendus:** Paikvaatlusel ei esitatud dokumentatsiooni tuletõkkeklappide kontrolli ja hoolduse kohta.

Vastavalt tuleohutuse seaduse § 30 lg 9 on tuletõkkeklapp tuleohutuspaigaldis, mis on mõeldud suitsu ja tule leviku takistamiseks ühest tuletõkkesektsioonist teise ventilatsioonikanalite kaudu. Tuleohutuse seaduse § 31 järgi peab tuleohutuspaigaldise omanik tagama tuleohutuspaigaldise korrashoiu ja katkematu toimepidevuse, korraldama ettenähtud juhtudel tuleohutuspaigaldise vaatlust, kontrolli ja hooldust ning omama dokumentatsiooni tuleohutuspaigaldise ja selle kontrolli ning hoolduse kohta. Tuleohutuspaigaldis tuleb kontrollida ja hooldada vastavalt tehnilisele normile ja tootja juhisele ning ohutusnõuetes ettenähtule selliselt, et tuleohutuspaigaldis täidaks oma otstarvet.

**Alus:** Tuleohutuse seadus § 3 lg 1 p 4, § 30 lg 1 p 9, § 31, § 32 lg 1.

# Täitmise tähtaeg: 01.04.2019

**Sunniraha hoiatus:** juhul, kui käesolevat ettekirjutust ei täideta tähtajaks, rakendab haldusorgan tuleohutuse seaduse § 40 alusel adressaadi suhtes sunnivahendit – **sunniraha 500,00 (viissada) eurot.**

Tuletõkkeklappide kontroll ja hooldus teostatakse lepingulise partneri (InSafety OÜ) poolt 18.04.2019. InSafety OÜ-l polnud võimalik enne 01.04.19 kuupäeva tuletõkkeklappide kontrolli ja hooldust teostada.